Girona acull la segona de les sessions territorials per impulsar el diàleg entre les institucions i empreses gironines sobre els reptes que plantegen els disset Objectius de Desenvolupament Sostenible.
Durant la sessió s'ha presentat públicament el nou portal RScat de la responsabilitat social a Catalunya que posarà l'accent en el vector socio-laboral.
Benvinguda i presentació del nou portal RScat
Primera part de la sessió "Com fer Agenda global al territori"
Segona part de la sesió "Eines per ser sostenibles"
Persones assistents a la sessió
La directora dels serveis territorials del Departament de Treball, Afers Social i Famílies a Girona, Marta Casacuberta, ha donat la benvinguda a més d'una cinquantena de persones a l'Auditori Josep Irla.
Les seves paraules s'han centrat en la importància que té el paper territorial en l'assoliment de les fites que planteja l'Agenda 2030.
Perquè són les empreses, les institucions i els agents socials i econòmics gironins qui millor coneixen les potencialitats del propi territori i qui poden facilitar una aterratge real dels Objectius de Desenvolupament Sostenible (ODS).
A continuació, M. Àngels Pujols, secretària general del Consell, ha presentat públicament el nou portal RScat.
Una nova una eina del Consell de Relacions Laborals i el Departament de Treball, Afers Socials i Famílies per impulsar i dinamitzar la cultura de la responsabilitat social a Catalunya, posant l'accent en l'àmbit laboral i social.
Tot seguit, el director del Consell Assessor per al Desenvolupament Sostenible (CADS), Arnau Queralt ha iniciat la moderació de la primera taula rodona informant de l'aprovació per part del Govern aquest mateix dimecres 25 de setembre, del Pla nacional per a l'Agenda 2030 a Catalunya.
Un pla amb 920 compromisos que esdevé el full de ruta per contribuir a l'assoliment dels ODS des de Catalunya.
Aquesta primera taula ha comptat amb la presència de Sílvia Oliveras de DipSalut i l'alcalde Jordi Colomí de l'Ajuntament de Torroella de Montgrí per exposar el projecte sobre el Pla Municipal impulsat en aquesta localitat que incorpora els ODS des de la perspectiva del benestar i el desenvolupament sostenible; també Francesc Canalias de SIGMA ha presentat l'Observatori per al Desenvolupament Sostenible de la Garrotxa que impulsen amb altres entitats de la comarca; i Silvia Llach de la Universitat de Girona des d'on s'estan esmerçant esforços per impulsar diferents projectes que ajudin a conèixer i sensibilitzar a la comunitat universitària sobre aquesta Agenda global.
La segona part de la sessió s'ha focalitzat en l'exposició d'eines concretes i pràctiques per impulsar la responsabilitat social a les empreses i organitzacions de Catalunya.
En aquest cas, la Comissió de Responsabilitat Social del Consell ha estat l'encarregada de respondre les preguntes formulades per la moderadora, Núria Gonzàlez, coordinadora analista del Consell.
Durant les intervencions a càrrec de la Direcció General de Relacions Laborals i Qualitat en el Treball (Àngels Cuadrada), CCOO de Catalunya (Michela Albarello), UGT de Catalunya (José Antonio Pasadas) i PIMEC (Rosa M. Juny), s'han destacat eines com el servei d'orientació per a empreses, les Recomanacions a la negociació col·lectiva i la Guia per a PIMES en matèria de responsabilitat social.
La trobada ha tancat amb les reflexions de dues empreses gironines, Cafès Cornellà i Concentrol, que han compartit amb tot el públic assistents el seu compromís i les accions més destacades que estan impulsant en aquest moment per aterrar alguns dels ODS.
Continuem generant eines i aliances entorn a la responsabilitat social i l'Agenda 2030.
Girona acull la presentació del nou portal RScat de responsabilitat social a Catalunya i la segona trobada territorial.